Men i London sank den politiske støtte til krigen som en sten efter Yorktown, noget som førte til at [[britiske premierministre|premierminister]] [[Frederick North]] gik af kort tid efter. [[Underhuset]] stemte i april [[1782]] for at få afsluttet krigen i Amerika. Indledende fredsartikler blev signeret i [[Paris]] i november 1782, selv om den formelle afslutning på krigen ikke skete før [[Parisaftalen (1783)|fredsaftalen i Paris]] blev signeret den [[3. september]] [[1783]], og USAs kongres ratificerede aftalen [[14. januar]] [[1784]]. De sidste britiske tropper forlod New York City den [[25. november]] 1783.
Historie